हजरत मोहम्मद मानव जाति के पैगंबर : सुशील
जिलेभरमें गुरुवार को ईद मिलादुन्नबी का त्योहार हर्षोल्लास के साथ मनाया गया। इस अवसर पर अता-ए-मुस्तफा कमेटी, लातेहार ने जिला खेल स्टेडियम में जश्न-ए-ईद मिलादुन्नबी का आयोजन किया। इसमें बतौर मुख्य अतिथि उपस्थित नपं अध्यक्ष सुशील कुमार अग्रवाल ने कहा कि हजरत मोहम्मद पैगंबर किसी एक जाति धर्म के नहीं, बल्कि मानव जाति के पैगंबर हैं। उन्होंने इस बात का भी लोगों को भरोसा दिलाया कि लातेहार में किसी भी कीमत पर आपसी सौहार्द बिगडऩे नहीं देंगे। विशाल शर्मा और मो. ज्याउद्दीन अंसारी ने भ्राी अपने विचार रखे। इससे पहले कमेटी की ओर से आगत अतिथियों को बुके देकर सम्मानित किया गया। इसकी अध्यक्षता मौलाना गुलाम रसूल ने की। मंच संचालन एदारा-ए-शरिया के सचिव हाफिज बरकतुल्लाह रिजवी ने किया। इस अवसर पर नपं उपाध्यक्ष नवीन कुमार सिन्हा, समाजसेवी प्रमोद प्रसाद सिंह, महेंद्र प्रसाद गुप्ता, विनोद महलका, पूर्व उपप्रमुख शमशुल होदा, बिट्टू सिंह समेत दोनों समुदाय के कई गणमान्य नागरिकों के अलावे मदरसा के मौलाना बच्चे शामिल थे। इसे सफल बनाने में जावेद अख्तर, मो. मुस्तकिम अंसारी, मो. इम्तयाज अहमद, मो. रसीद, मो. शमशाद समेत कमेटी के कई युवकों ने सराहनीय भूमिका निभाई।
काफिलेमें दरुद सलाम के नजराने किए पेश : लातेहारमें मुस्लिम धर्मावलंबियों ने अपने-अपने क्षेत्र से भव्य शोभायात्रा निकाली। इसमें ईदारह मदरसे के उलमा-ए-इकराम के अलावे शहर, टोले मोहल्ले के लोग शामिल थे। सभी पैगंबर इस्लाम की आमद की खुशी में दरूद सलाम के नजराने पेश करते हुए काफिले में चल रहे थे।
कईकमेटियों ने निकाला जुलूस : मुख्यालयके अमवाटीकर, डुरुआ, करकट के अलावे सदर प्रखंड के तरवाडीह, सासंग, केडू, नावागढ़, मनकेरी, इचाक समेत विभिन्न क्षेत्र के मदरसा मस्जिद कमेटियों द्वारा शोभायात्रा निकाली गई। इसमें बड़ी संख्या में शामिल लोग ‘’नार-ए-तकबीर, अल्लाह अकबर के नारे लगा रहे थे।
चंदवामें भी निकला जुलूस : लातेहारजिले के चंदवा प्रखंड में गुरुवार को जश्न-ए-ईदमिलादुन्नबी त्योहार के मौके पर जुलूस निकाला गया।
जुलूस चंदवा के शुक्र बाजार, कामता, बेलवाही से निकाला गया। जुलूस में काफी संख्या में मुस्लिम धर्मावलंबी शामिल थे, जो मेन रोड होते हुए इंदिरा गांधी चौक स्थित बस-स्टैंड पहुंचा, जहां फातिहा पढऩे के बाद जुलूस वापस लौट गया।
मौके पर मौलाना दिलकश नेमी, बाबा खां, गयासुद्दीन खां, असगर खां, हरिनंदन दूबे, मुंशी कादरी, रबुल खां, हैदर अली, सलीम खां समेत कई लोग उपस्थित थे। हेरहंज प्रखंड में गुरुवार को जश्न-ए-ईदमिलादुन्नबी का त्योहार धूमधाम से मनाया गया। महुआडांड़, मनिका सहित कई जगहों पर भी जुलूस निकाला गया।
bho_Deva hin_Deva hin_Deva hin_Deva hin_Deva hin_Deva awa_Deva